"Pu C. Lalsawivunga, District Council & Minority Affairs Minister chuan ‘Sensitization cum Consultation Meeting on PMJVK’ thutkhawmpui","714/2024-2025 Dated Aizawl, the 7th June, 2024: Vawiin chawhma dar 11:00 khan District Council & Minority Affairs (DC&MA) Minister, Pu C. Lalsawivunga chuan Secretariat Conference Hall, MINECO-ah ‘Sensitization cum consultation Meeting on PMJVK’ chu department hrang hrang aiawhte nen, Dr. H.Lalthlangliana, DC&MA Secretary kaihhruaiin a thukhawmpui. Pu C.Lalsawivunga chuan a hawnna thu sawiin Pradhan Mantri Jan Vikas Karyakram (PMJVK) scheme, DC&MA Department-in a enkawl mek chu Sawrkar Laipuia Ministry of Minority Affairs hnuaia mi, mipuite hmasawnna leh changkanna tur atana scheme duan a nih thu a sawi a. He thutkhawmna neih chhan PMJVK hi ram hmasawn nan a scheme tangkai tak, Central funding a nihna ang takin theih ang tawka hmang tangkai theuh turin department hrang hrangte chu a sawm a. He scheme hi Department ten an mamawhna leh chaklohna lai hnawhkhah theihna tur, Gap-filling scheme a lo nih theih nan tan la lehzual tura fuihin chumi tihlawhtling tur chuan Department tin inkarah inpumkhatna leh thawhhona tha (Convergence) a awm a pawimawh thu a sawi bawk. Mi hnuaihnung leh harsa zawkte tana scheme tangkai leh pawimawh tak anih theih avangin department aiawh kal khawm ho zawng zawngte chu dik tak leh rinawm taka ram tana thawk theuh turin a chah bawk a ni. He thutkhawmnaah hian Pradhan Mantri Jan Vikas Karyakram (PMJVKY) chu a tangkaina tur ang taka hman chhuah a nih theih nan leh department hrang hrangte inkara thawhhona tha zawk a awm theih nan inhrilhhriatna leh sawihona hun hman a ni. PMJVK leh PM Vikas chungchang Pi Lalhlimpuii Hmar, Under Secretary, DC&MA; Pu Robert C.Lalhmangaiha, Joint Secretary, DC&MA leh Pi Marilyn Rualzakhumthangi, Deputy Secretary, DC&MA te hnen atanga thlirhona neih niin meeting Co-Chairman Pu R.Lalchhanhima, Addl. Secretary, DC&MA chuan he thutkhawmna hun hi a khar a ni. He thutkhawmnaah hian Mizoram Sawrkar Department 23 te aiawh, District DC tinte aiawh, Autonomous District Council pathumte aiawh leh CYMA aiawhte an tel a ni. Attachment Loading attachment...",Dated: 7 th Jun 24 3:42 PM,https://dipr.mizoram.gov.in/post/pu-c-lalsawivunga-district-council-minority-affairs-minister-chuan-sensitization-cum-consultation-meeting-on-pmjvk-thutkhawmpui